**ОБЩИНСКА ИЗБИРАТЕЛНА КОМИСИЯ – КАМЕНО**

**РЕШЕНИЕ**

**№ 196**

**Камено, 07.03.2021 год.**

**ОТНОСНО:** *Постъпил сигнал от Кръстинка Иванова Николова, председател на ИК „Димитър Андонов Николов – независим“*

В ОИК – Камено е постъпило писмо, изпратено по електронната поща, същото заведено под вх. № 241/07.03.2021г. В писмото се посочва, че на 06.03.2021 г. около 17:25 часа в инициативния комитет е бил получен сигнал, че в горната махала на село Трояново е забелязано черно Ауди с регистрационен номер А9572НН с група хора, които са заплашвали жителите, че ако не гласуват за кандидата на ГЕРБ – Галина Христова, след изборите ще бъдат пребити. В сигнала се посочва, че жителите са доста изплашени. Моли се за „…предприемане на необходимите мерки към съответните институции за легитимиране на лицата.“ Посочва се, с описаното деяние се нарушава свободния избор на избирателите.

ОИК – Камено, като взе предвид, че е постъпил сигнал, в който се сочи нарушение на изборното законодателство, както и че посоченото е от компетентността на разследващите органи, счита че следва да се уведоми незабавно съответното териториално поделение на Министерство на вътрешните работи, за предприемане на действия по компетентност.

Предвид изложеното, на основание чл.87, ал.1, т.22 и ал.2 от Избирателния кодекс, Общинска избирателна комисия – Камено,

**РЕШИ:**

Незабавно да се уведоми съответното териториално поделение на Министерство на вътрешните работи, за предприемане на действия по компетентност, а именно РУ на МВР град Камено.

Решението може да се обжалва пред Централната избирателна комисия по реда на чл.88 от ИК в срок до три дни от обявяването му пред Централната избирателна комисия.

Препис от решението да се изложи на информационното табло на Общинска избирателна комисия – Камено.

**ПРЕДСЕДАТЕЛ: /п/**

**/Живко Бойчев/**

**СЕКРЕТАР: /п/**

**/Димитър Петров/**

*Решението обявено на …………………..2021 г. в..........................часа*

*Решението снето от таблото на.................2021 г. в..........................часа*